ઘણીવાર આંતરરાષ્ટ્રીય સ્કુલોમાં શિક્ષણ મેળવતા બાળકો સાથે કોઈ અન્ય દેશના બાળકો પણ ભણતા હોય છે. આવા સમયે તે બાળકોની ચામડીના રંગ કે એમના દેશ વિષે કોઈ સીધી ટીપ્પણી કે વાત કરવાને બદલે જ્યારે તમારા બાળકને એમના પ્રત્યે કોઈ જિજ્ઞાસા ઉભી થાય તો તેમને ઈન્ટરનેટના ઉપયોગથી એ વિદેશી બાળકનો દેશ શું છે?, એની કળા શું છે? એની સંસ્કૃતિ કેવી છે? તે ઉપરાંત તે દેશના વડાપ્રધાન કે રાષ્ટ્રપ્રમુખ કોણ છે તેવી પોઝીટીવ માહિતી તેમને આપો. કોઇપણ દેશના કે ધર્મના અથવાતો જાતિના બાળક અંગે તમારા સંતાનમાં પહેલેથી જ કોઈ ગ્રંથી બંધાઈ ન જાય તેની પૂરતી કાળજી રાખો.